Diari Oficial de la Generalitat Valenciana


Sumari del DOGV 4306, del 02-08-2002 (2002/7499)

ORDE de 26 de juny de 2002, de la Conselleria de Cultura i Educació, per la qual es concedix autorització d'obertura i funcionament, al centre docent privat de nova creació d'Educació Secundària Obligatòria i Batxillerat Logse, denominat Newton College Secundaria, a Elx (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4306

Data del DOGV
:   02-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/7499


Data del document
:   26-06-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * centre d'ensenyament
    * ensenyament privat

ORDE de 26 de juny de 2002, de la Conselleria de Cultura i Educació, per la qual es concedix autorització d'obertura i funcionament, al centre docent privat de nova creació d'Educació Secundària Obligatòria i Batxillerat Logse, denominat Newton College Secundaria, a Elx (Alacant). [2002/M7499]
  
L' expedient han sigut incoat a instància del representant de la mercantil Newton College, SL, en sol·licitud d'autorització d'un centre privat de nova creació d'Educació Secundària Obligatòria i Batxillerat Logse denominat Newton College Secundaria, compartint espais amb el centre britànic Newton College, de la mateixa titularitat.
  
La Direcció General de Centres Docents va aprovar mitjançant Resolució de 18 de setembre de 2000, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient ha sigut tramitat per la Direcció Territorial d'Alacant i inclou informe favorable de la Unitat Tècnica de Construccions, a més de l'informe favorable de la Unitat d'Inspecció Educativa respecte a les titulacions dels professors.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.1991) pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament del centre docent privat de nova creació, que s'especifica en l'annex, amb les característiques, efectes, capacitat màxima i ensenyaments Logse que s'assenyalen:
  
Disposicions addicionals
  
Primera
  
El centre haurà de complir allò disposat en l'article 6 del Reial Decret 1.004/1991, de 14 de juny (BOE de 26.06.1991) i el Decret 193/1988, de 12 de desembre (DOGV de 02.02.1989) del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Segona
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 26 de juny de 2002
  
El conseller de Cultura i Educació, p.s.r. (art. 4.1 Decret 111/2000,
  
DOGV núm. 3.798, de 21 de juliol), la subsecretària,
  
CARMEN NÁCHER PÉREZ
  
ANNEX
  
Denominació genèrica del centre: Centre d'Educació Secundària Obligatòria i Batxillerat
  
Denominació específica del centre: Newton College Secundaria
  
Titular: Newton College, SL NIF: B-03660149
  
Domicili: Camí Vell d'Elx-Alacant, km 3
  
Localitat: Elx
  
Província: Alacant
  
Codi: 01703361
  
Ensenyaments Logse i capacitat màxima que s'autoritzen:
  
- 8 unitats d'Educació Secundaria Obligatòria, amb 240 llocs escolars, amb efectes des de l'inici del curs escolar 2000/2001.
  
- 4 unitats de Batxillerat, amb 140 llocs escolars en les modalitats de Ciències de la Natura i Salut; i Humanitats i Ciències Socials, amb efectes des de l'inici del curs escolar 2002/2003.